Ordonanța Curții (Camera a opta) din 23 martie 2011 — Estonia/Comisia
(Cauza C‑535/09 P)
„Recurs — Zahăr — Stabilirea cantităților excedentare de zahăr, de izoglucoză și de fructoză pentru noile state membre”
1.                     Recurs — Motive — Denaturarea elementelor de probă — Lipsă — Motiv vădit neîntemeiat (art. 256 TFUE; Statutul Curții de Justiție, art. 58) (a se vedea punctele 21-28)
2.                     Recurs — Motive — Motiv invocat pentru prima oară în cadrul recursului — Inadmisibilitate vădită [art. 256 TFUE; Statutul Curții de Justiție, art. 58; Regulamentul de procedură al Curții, art. 113 alin. (2)] (a se vedea punctele 33-35)
3.                     Recurs — Motive — Apreciere greșită a faptelor — Inadmisibilitate vădită (art. 256 TFUE; Actul de aderare din 2003, anexa IV, punctul 4 subpunctul 2; Statutul Curții de Justiție, art. 58; Regulamentele nr. 60/2004 și nr. 832/2005 ale Comisiei) (a se vedea punctele 44-49, 80-85 și 92-95)
4.                     Recurs — Motive — Încălcarea unei norme de drept — Motiv vădit neîntemeiat (art. 256 TFUE; Actul de aderare din 2003, anexa IV, punctul 4 subpunctul 2; Statutul Curții de Justiție, art. 58; Regulamentele nr. 60/2004 și nr. 832/2005 ale Comisiei) (a se vedea punctele 53-57)
5.                     Recurs — Motive — Încălcarea unei norme de drept — Motiv vădit neîntemeiat [art. 256 TFUE; Statutul Curții de Justiție, art. 58; Regulamentul nr. 60/2004 al Comisiei, art. 6 alin. (1) al doilea paragraf lit. (c)] (a se vedea punctele 61-63)
6.                     Recurs — Motive — Denaturarea elementelor de probă — Lipsă — Inadmisibilitate vădită (art. 256 TFUE; Statutul Curții de Justiție, art. 58) (a se vedea punctele 67-69)
7.                     Recurs — Motive — Încălcarea principiului protecției încrederii legitime — Puterea de apreciere a instituțiilor — Adaptare a reglementării la variațiile situației economice — Imposibilitate de a invoca protecția încrederii legitime — Motiv vădit neîntemeiat (a se vedea punctele 72-74)
8.                     Recurs — Motive — Încălcarea principiului securității juridice — Motiv invocat pentru prima oară în cadrul recursului — Inadmisibilitate vădită [art. 256 TFUE; Statutul Curții de Justiție, art. 58; Regulamentul de procedură al Curții, art. 113 alin. (2)] (a se vedea punctele 75 și 76)
9.                     Recurs — Motive — Încălcarea principiului contradictorialității — Lipsă (a se vedea punctele 88 și 89)
Obiectul
Recurs formulat împotriva Hotărârii Tribunalului de Primă Instanță (Camera întâi) din 2 octombrie 2009, Estonia/Comisia (T‑324/05), prin care Tribunalul a respins acțiunea formulată de reclamantă având ca obiect anularea Regulamentului (CE) nr. 832/2005 al Comisiei din 31 mai 2005 privind stabilirea cantităților excedentare de zahăr, izoglucoză și fructoză pentru Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia (JO L 138, p. 3, Ediție specială, 03/vol. 64, p. 3)
Dispozitivul
1)
Respinge recursul.
2)
Obligă Republica Estonia să suporte propriile cheltuieli de judecată, precum și cheltuielile de judecată efectuate de Comisia Europeană.
3)
Republica Letonia suportă propriile cheltuieli de judecată.